|  |  |
| --- | --- |
| Numri i lëndës: | 2023:261962 |
| Datë: | 29.12.2023 |
| Numri i dokumentit:  | 05140519 |

 **P.nr.541/2023**

**GJYKATA THEMELORE NË PRISHTINË DEGA NË LIPJAN**, në përbërje prej gjyqtarit të vetëm Selman Salihi, me pjesëmarrjen e sekretares juridike Hanife Ibrahimi duke vendosur në çёshtjen penale ndaj të pandehurit Rr. M. të cilën e akuzon Prokuroria Themelore në Prishtinë, me aktakuzën e saj PP/II.nr.5568/2023 te dt. 21.11.2023, për shkak të veprës penale Vjedhja e sherbimeve sipas nenit 314 par 6 lidhur me par . 1 të KPRK-së, duke vendosur lidhur me kёrkesёn e Prokurorisë Themelore në Prishtinё, për shqiptimin e urdhërit ndëshkimor, jashtё seancёs gjyqёsore, me datën 28.12.2023, merr këtë:

**A K T GJ Y K I M**

**PRANOHET** kërkesa e Prokurorisë Themelore në Prishtinë, PP/II.nr. 5568/2023, të datës 21.11.2023, dhe kjo gjykatë jep këtë:

**URDHËR NDËSHKIMOR**

Ndaj tё pandehurit:

**Rr. M. nga i ati ,** K. e ëma A.,Xh. Z. e lindur me ... me vendbanim rruga S. M. nr. .. ne fshatin V. komuna e L., me numër personal të letërnjoftimit ... shqiptar, shtetas i Republikës së Kosovës.

**ËSHTË F A J T O R**

**Sepse:**

Prej dates se pavertetuar e deri me daten 21.06.2023 ne shtepine etij nefshatin V., i pandehuri qellimqe vetit ti sjelle perfitim pasuror te kunderligjshem ,ka vjedhur energjine elektrike duke e marre dhe shfrytezuar pa autorizim nga KEDS-it furnizues i autorizuar ,ne ate menyre qe ne njesorn elektrik nr. ... ka bere kryqje direkte ne rrjetin elektrik me nje kabull 3x2x5 jashte pikes matese te njesorit, me kete te demtuares kompanise Kosovare per Distribuim dhe Furnizim meEnergji Elektrike KEDS-it sh.a Distrikti ne Prishtine i ka shkaktuar dem ne Vlere prej 540.29 euro .

-me këtë ka kryer veprën penale Vjedhja e shërbimeve neni 314, par. 6 lidhur me par. 1 të KPRK-së.

Andaj gjykata, konform neneve 1, 2, 4, 6, 7, 17, 21, 38, 39, 40, 43, 69, dhe 314 par. 6 lidhur me par. 1 të KPRK-së, dhe dispozitave tё nenit 365, 493 dhe 495 të KPPRK-së, të pandehurin e,

**GJ Y K O N**

Me dёnimin me gjobë në shumë prej 150(njiqindepesdhjeteuro), të cilin dënim i pandehuri, obligohet ta paguaj në afat prej 15 dite, nga dita e plotfuqishmërisë së aktgjykimit, në rast se dënimi nuk realizohet as me detyrim, gjykata dënimin me gjobë do ta zëvendësojë me dёnim me burgim, konfrom nenit 46 par.3 tё KPRK-sё, ashtu që për çdo ditë të kaluar nё burg, të llogaritet shuma prej 20.00.-€.

**OBLIGOHET** i pandehuri që të dëmtuarës KEDS- Distrikti Ferizaj, t’ia kompensojë shumën e dëmit të shkaktuar në vlerë prej 540.29 në afat prej 15 dite pas plotfuqishmërisë së këtij aktgjykimi, nën kërcënimin e përmbarimit të dhunshëm.

**OBLIGOHET** i pandehuri qё kësaj gjykate në emër tё shpenzimeve të procedurёs penale për paushallin gjyqёsor shumën prej 20.00.-€, si për kompensimin e viktimave të krimit shumën prej 30.00.-€ pas plotfuqishmërisë së aktgjykimit, nën kërcënimin e përmbarimit të dhunshëm, në afat prej 15 dite nga plotfuqishmëria e këtij aktgjykimi.

**ARSYETIM**

Prokuroria Themelore në Prishtinë me aktakuzën e saj PP/II.nr.5568/2023 te dt. 21.11.2023 e ka akuzuar të pandehurinRr. M. në drejtim të veprës penale, Vjedhje e shërbimeve neni 314, të KPRK-së, dhe njёkohёsisht ka kërkuar që të pandehurit t’i shqiptohet urdhër ndëshkimor – dënim me gjobë për veprën e lartcekur penale.

Gjyqtari i vetëm gjykues pasi shqyrtoi provat që janë bashkangjitur aktakuzës respektivisht kallëzimit penal me numër të rastit CMS-K/DFE-165 të dt. 05.09.2023 fatura e KES|CO fatura e Sektorit të Rikthimit të Humbjeve të KEDS të procesverbal nr.2061440 dt. 21 06.2023. dhe shkresat tjera tё lёndёs, erdhi nё pёrfundim se ka prova tё besueshme nga kallёzimi penal lidhur me bazueshmërinë e aktakuzës, nё drejtim tё vёrtetimit tё fakteve se i pandehuri ka kryer veprёn penale pёr tё cilёn akuzohet, prandaj gjykata të njëjtin e shpalli fajtor dhe e gjykoi si në dispozitiv të këtij aktgjykimi.

Me dispozitën e nenit 493 të KPPK-së parashihet se “Për veprat penale për të cilat parashihet dënim me gjobë ose burgim deri në tri (3) vjet, për të cilat prokurori i shtetit është informuar në bazë të provave të besueshme nga kallëzimi penal, prokurori i shtetit mund të kërkojë në aktakuzë që gjykata të jep urdhër ndëshkimor, në të cilin të akuzuarit do t’i shqiptojë dënim përkatës pa e mbajtur shqyrtimin gjyqësor”.

Gjyqtari me rastin e shqyrtimit paraprak të çështjes konform nenit 493 të KPPK-së, gjeti se janë plotësuar kushtet për shqiptimin e urdhërit ndëshkimor ndaj të pandehurit nga arsyet se dënimi për veprën penale me të cilën ngarkohet i akuzuari është dënim me gjobë apo me burgim deri në 3 (tre) vite, andaj gjykata konform dispozitave të lartcekura vendosi si në dispozitiv të këtij aktgjykimi.

Vendimi për shpenzimet e procedurës dhe paushallit gjyqësor u bazua konform nenit 450 par. 2 nën par 2.1. dhe 2.6 të KPPK-së, vendimi mbi realizimin e kërkesës pasuroro-juridike u bazua konform nenit 463 të KPPK-së, ndërsa vendimi për kompenzimin e viktimave të krimit u murr në bazë të nenit 39 par. 1 pika 1.3 të Ligjitpër Kompensimin e Viktimave të Krimit.

Nga arsyet e cekura më lartë u vendos si në dispozitiv të këtij aktgjykimi.

 **GJYKATA THEMELORE NË PRISHTINЁ- DEGA NË LIPJAN**

**P.nr. 541/2023 te dt. 28.12.2023**

 **Sekretarja Juridike GJ Y Q T A R I**

 **Hanife Ibrahimi Selman Salihi**

**KËSHILLË JURIDIKE:** Kundër këtij aktgjykimi është i lejuar kundërshtimi në afat prej 8(tete) dite nga dita e dorëzimit tё të njëjtit. Kundërshtimi i drejtohet gjyqtarit individual tё kësaj gjykate.